Olutta ei saa viedä baarista jalkakäytävän yli terassille – helsinkiläisravintola etsii pitkäraajaista ”ojentajamiestä”, joka kantaa juoman asiakkaan puolesta

Helsinkiläisbaarit jatkavat Suomen alkoholilainsäädäntöä kritisoivaa kuittailuaan.

Innovatiiviset ratkaisut helsinkiläisravintoloiden terasseilla jatkuvat. HS on jo aiemmin uutisoinut Döner Harjun ”anniskelujuomien siirtopisteestä” ja Brewdog Helsinki -baarin ”terassi-installaatiosta”, ja nyt on vuorossa Harjussa sijaitsevan Rivieran ”ojentajamies”.